Oficiālais Vēstnesis L 190 , 26/07/1994 Lpp. 0026 - 0027

Speciālizdevums somu valodā: Nodaļa 3 Sējums 59 Lpp. 0156

Speciālizdevums zviedru valodā: Nodaļa 3 Sējums 59 Lpp. 0156



Komisijas Lēmums (1994. gada 13. jūlijs), ar ko groza I pielikuma 13. nodaļu Padomes Direktīvā 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem — Direktīvā 90/425/EEK (94/466/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1982. gada 17. decembra Direktīvu 91/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I daļā, un attiecībā uz patogēniem — Direktīvā 90/425/EEK [1], un jo īpaši tās 15. panta otro daļu, tā kā, ņemot vērā pieredzi, kas gūta noteikto pasākumu piemērošanas laikā, jāgroza nosacījumi, ar kādiem tirgo un importē medījumdzīvnieku trofejas; tā kā tāpēc jāizsaka ar citiem vārdiem minētās direktīvas I pielikuma 13. nodaļa; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Direktīvas 92/118/EEK I pielikuma 13. nodaļu aizstāj ar šā lēmuma pielikumu. 2. pants Šis lēmums stājas spēkā 1994. gada 1. decembrī. 3. pants Šis lēmums ir adresēts dalībvalstīm. Briselē, 1994. gada 13. jūlijā Komisijas vārdā — Komisijas loceklis René Steichen [1] OV L 62, 15.3.1993., 49. lpp. -------------------------------------------------- PIELIKUMS "13. NODAĻA MEDĪJUMDZĪVNIEKU TROFEJAS A. Neierobežojot pasākumus, kas pieņemti saskaņā ar Regulu (EEK) Nr. 3626/82 [1], tirdzniecība ar tādu medījumdzīvnieku trofejām un to imports, i) kas iegūtas no nagaiņiem un putniem, kuriem pilnībā veikta taksidermija, nodrošinot to saglabāšanos apkārtējās vides temperatūrā; ii) kas iegūtas no citām sugām, izņemot nagaiņus un putnus; nav pakļauts aizliegumiem vai ierobežojumiem dzīvnieku veselības apsvērumu dēļ. B. Neierobežojot pasākumus, kas pieņemti saskaņā ar Regulu (EEK) Nr. 3626/82, tādu nagaiņu un putnu trofejas, kam nav veikta A punkta I daļā minētā apstrāde, ir pakļautas turpmāk minētajiem nosacījumiem. 1. Attiecībā uz tirdzniecību: medījumdzīvnieku trofejām vai nu - jābūt iegūtām no dzīvniekiem, kuru izcelsme ir apgabalā, kas nav pakļauts ierobežojumiem sakarā ar nopietnu transmisīvo slimību klātbūtni, pret kurām ir uzņēmīgas attiecīgo dzīvnieku sugas, vai arī - jāatbilst 2. punkta b) vai c) apakšpunktā noteiktajiem nosacījumiem, ja tās iegūtas no dzīvniekiem, kuru izcelsme ir apgabalā, kas pakļauts ierobežojumiem sakarā ar nopietnu transmisīvo slimību klātbūtni, pret kurām ir uzņēmīgas attiecīgo dzīvnieku sugas. 2. Attiecībā uz importu: a) attiecībā uz medījumdzīvnieku trofejām, kas sastāv no pilnām anatomiskajām daļām, kuras nav nekādi apstrādātas: trofejām jābūt - no dzīvniekiem, attiecībā uz kuriem ir atļauts ievest Kopienā visas attiecīgo sugu svaigas gaļas kategorijas, kam nav veikta nekāda apstrāde, - nenonākot saskarē ar citiem dzīvnieku izcelsmes produktiem, kas varētu tās inficēt, tūlīt iesaiņotām atsevišķos, caurspīdīgos un noslēgtos iesaiņojumos, lai novērstu jebkādu turpmāku inficēšanos, - ar pievienotu veselības sertifikātu, kas apliecina atbilstību iepriekš minētajiem nosacījumiem. Turklāt taksidermijas apstrādes laikā atkritumi, kas nav trofejas daļa, jāiznīcina; b) attiecībā uz tādām medījumdzīvnieku trofejām, kas sastāv vienīgi no kaula, ragiem, nagiem vai zobiem: trofejām jābūt - iegremdētām verdošā ūdenī pienācīgu laiku, lai nodrošinātu attīrīšanu no visa pārējā materiāla, kas nav kauls, ragi, nagi vai zobi, - pārsūtītāja valstī dezinficētām ar kompetentās iestādes apstiprinātu līdzekli, jo īpaši ar ūdeņraža peroksīdu attiecībā uz kaula daļām, - uzreiz pēc apstrādes, nenonākot saskarē ar citiem dzīvnieku izcelsmes produktiem, kas varētu tās inficēt, iesaiņotām atsevišķos, caurspīdīgos un noslēgtos iesaiņojumos, lai novērstu jebkādu turpmāku inficēšanos, - ar pievienotu dokumentu vai sertifikātu, kas apliecina atbilstību iepriekš minētajiem nosacījumiem; c) attiecībā uz medījumdzīvnieku trofejām, kas sastāv tikai no ādas: - trofejām jābūt - vai nu i) žāvētām, vai arī ii) saussālītām vai slapjsālītām vismaz 14 dienas pirms nosūtīšanas, vai arī iii) iekonservētām ar citu paņēmienu, kas nav miecēšana un kas jānosaka atbilstīgi 18. pantā noteiktajai procedūrai, - uzreiz pēc apstrādes, nenonākot saskarē ar citiem dzīvnieku izcelsmes produktiem, kas varētu tās inficēt, iesaiņotām atsevišķos, caurspīdīgos un noslēgtos iesaiņojumos, lai novērstu jebkādu turpmāku inficēšanos, - ar pievienotu dokumentu vai sertifikātu, kas apliecina atbilstību iepriekš minētajiem nosacījumiem." [1] OV L 384, 31.12.1982., 1. lpp. --------------------------------------------------